**MANDÁTNA ZMLUVA**

uzavretá podľa § 566 a nasl. zák. č. 513/1991 Zb. v znení neskorších predpisov

**Článok I**

ZMLUVNÉ STRANY

Mandant: Obec Veľká Ida

Sídlo: Kaštieľ 42, 044 52 Veľká Ida

V zastúpení: Peter Nagy – starosta obce

Kontakt: 055/699 2155

IČO: 00 324 868

DIČ: 2021245127

(ďalej aj ako „mandant“)

**Mandatár:**

Sídlo:

V zastúpení:

Zapísaný:

Kontakt:

IČO:

DIČ:

IČ DPH:

Bankové spojenie:

IBAN:

(ďalej aj ako **„mandatár")**

**Článok II**

**PREDMET ZMLUVY**

1. Podkladom pre uzavretie tejto zmluvy je požiadavka mandanta zabezpečiť komplexný proces verejného obstarávania, a to na základe podkladov, technickej špecifikácie, podporných dokumentov mandanta poskytnutých mandatárovi pre zadávanie zákaziek na uskutočnenie stavebných prác a zákaziek na poskytnutie služieb.

2. Zmluvné strany sa dohodli, že mandatár vykoná pre mandanta verejné obstarávanie metódami zodpovedajúcimi finančným limitom obstarávaných zákaziek v zmysle zákona č. 343/2015 Z.z. o verejnom obstarávaní v znení neskorších predpisov a že mandant zaplatí za vykonanie verejného obstarávania mandatárovi odplatu v zmysle ustanovení tejto zmluvy.

**Článok III**

**Práva a povinnosti zmluvných strán**

1. Mandatár sa zaväzuje postupovať pri zabezpečovaní verejného obstarávania s odbornou starostlivosťou. Mandatár je najmä povinný postupovať v súlade osobitnými predpismi, ktorými sú najmä zákon č. 343/2015 Z. z. o verejnom obstarávaní a o zmene a doplnení niektorých zákonov a ostatné predpisy, ktoré upravujú proces a podmienky verejného obstarávania.

2. Mandant sa zaväzuje poskytnúť mandatárovi všetku súčinnosť a všetky informácie, podklady, dokumenty, listiny alebo iné písomnosti, ktoré má k dispozícii, a ktoré od neho bude mandatár požadovať, potrebné na splnenie povinností mandatára podľa tejto zmluvy.

3. Mandatár vykoná verejné obstarávanie na základe súčinnosti poskytnutej mandantom a na základe dokumentov a informácií, ktoré mandant v rámci tejto súčinnosti na požiadanie mandatárovi vydá. Zmluvné strany sa dohodli, že mandant vystaví mandatárovi písomnú objednávku na realizáciu zákazky špecifikovanej v prílohe č. 1 tejto zmluvy. Spolu s objednávkou mu poskytne všetky informácie a dokumenty potrebné k realizácii zákazky.

4. Mandant sa zaväzuje dokumenty vyžiadané mandatárom podľa predošlého bodu odovzdať v lehote určenej mandatárom.

5. Po obdržaní všetkých potrebných dokumentov a informácií od mandanta mandatár začne plniť svoj záväzok vykonať verejné obstarávanie a vykonávať ich v termínoch stanovených mandantom.

6. Mandant vo vzťahu k tretej strane udelí mandatárovi písomnú plnú moc, aby konal pri zabezpečovaní činností v rozsahu čl. II. tejto zmluvy a Prílohy č. 1 k tejto zmluve ako jeho zástupca, aby ho zastupoval v priebehu verejného obstarávania.

7. Mandatár bude voči tretím stranám vystupovať ako splnomocnený zástupca mandanta a konať bude v mene a na účet mandanta. Toto plnomocenstvo končí uplynutím času plnenia podľa tejto zmluvy – ukončením procesu verejného obstarávania.

8. Mandatár berie na vedomie, že predmet tejto zmluvy je financovaný prostredníctvom projektu realizovaného v rámci Operačného program Ľudské zdroje, Prioritná os 6.

Článok IV

**ODMENA A PLATOBNÉ PODMIENKY**

1. Cena za činnosti v rozsahu vymedzenom v článku II. a v Prílohe č. 1 tejto zmluvy je výsledkom procesu verejného obstarávania na predmet zákazky, ktorým bolo **„Výber dodávateľa služieb verejného obstarávania pre projekt: „Pozemné komunikácie v obci Veľká Ida“**. Zmluvná cena predstavuje cenu najvýhodnejšej cenovej ponuky predloženej dňa .......................... v rámci procesu verejného obstarávania realizovaného v súlade s § 117 zákona č. 343/2015 Z. z. o verejnom obstarávaní v platnom znení.
2. Za zabezpečenie a vykonanie procesu verejného obstarávania podľa tejto zmluvy je mandant povinný zaplatiť mandatárovi odmenu za vykonanie procesov verejného obstarávania v celkovej výške ........................ EUR (slovom: .................................) bez DPH, pričom:
* cena za zabezpečenie procesu verejného obstarávania na stavebné práce je ............... EUR bez DPH za jedno verejné obstarávanie;
* cena za zabezpečenie procesu verejného obstarávania na poskytnutie služby je ............... EUR bez DPH za jedno verejné obstarávanie;

Mandatár je /nie je platcom DPH.

1. Zmluvné strany sa dohodli, že odmena za vykonané verejné obstarávania bude uhrádzaná čiastočne, za každé vykonané verejné obstarávanie, po odovzdaní dokumentácie k verejnému obstarávaniu mandantovi, na základe preberacieho protokolu, v zmysle prílohy č. 1.
2. Mandatár sa zaväzuje odoslať faktúru po ukončení procesu verejného obstarávateľa po jej odovzdaní a prevzatí dokumentácie k verejnému obstarávaniu. Fakturovaná suma sa považuje za uhradenú dňom jej pripísania v plnej výške na účet mandanta.
3. Faktúra musí spĺňať náležitosti účtovného dokladu podľa zákona č. 431/2002 Z. z. o účtovníctve v znení neskorších predpisov. Súčasťou faktúry bude rozpis činnosti mandatára.
4. Lehota splatnosti faktúry je 14 dní odo dňa vystavenia faktúry.
5. Mandatár je povinný vykonať činnosti riadne a v dohodnutom termíne podľa tejto zmluvy.
6. Mandatár je povinný zaplatiť úroky z omeškania za oneskorenie termínu na vykonanie činností vo výške 0,05% z ceny za vykonanie činností za každý deň omeškania.
7. Mandant je povinný zaplatiť úroky z omeškania za oneskorenie platby odmeny vo výške 0,05% z dlžnej čiastky za každý deň omeškania.
8. Zmluvné sankcie uvedené v bodoch 6 a 7 sa neuplatnia. ak jedna zo zmluvných strán je v omeškaní s plnením zmluvy z dôvodu neposkytnutia súčinnosti pri plnení zmluvy druhou stranou.
9. Mandant neposkytuje mandatárovi na predmet zmluvy žiadne preddavky ani zálohy.

**Článok V**

**OSTATNÉ USTANOVENIA**

1. Mandant a mandatár sa zaväzujú, že obchodné a technické informácie, ktoré im boli zverené zmluvným partnerom, nesprístupnia tretím osobám bez jeho písomného súhlasu, alebo tieto informácie nepoužijú pre iné účely, ako pre plnenie podmienok tejto zmluvy.

1. Mandatár je povinný odovzdať bez zbytočného odkladu mandantovi úradné doklady, veci alebo iný prospech, všetko čo získa v mene mandanta pri zabezpečovaní činností podľa čl. II a Prílohy č. 1 tejto zmluvy od tretej strany.

3. Mandatár sa zaväzuje strpieť výkon kontroly/auditu/overovania súvisiaceho s poskytovanými činnosťami kedykoľvek počas platnosti a účinnosti Zmluvy o poskytnutí NFP, v rámci ktorej bude zabezpečovaná činnosť financovaná, a to oprávnenými osobami v zmysle Všeobecných zmluvných podmienok a poskytnúť im všetku potrebnú súčinnosť.

4. Omeškanie mandanta so zaplatením čo i len časti ktorejkoľvek platby odmeny sa považuje za podstatné porušenie zmluvnej povinnosti.

5. Mandatár nie je v omeškaní s vykonávaním verejného obstarávania počas doby, za ktorú je mandant v omeškaní s povinnosťou poskytnúť súčinnosť a odovzdať mandatárovi vyžiadané dokumenty podľa čl. III. zmluvy. Mandatár je oprávnený použiť na plnenie niektorých povinností podľa zmluvy tretiu osobu a za tým účelom uzatvoriť s takouto treťou osobou potrebnú zmluvu. Za výkon činnosti tretej osoby zodpovedá mandatár vo vzťahu k mandantovi, ako by konal sám.

6. Mandatár sa zaväzuje strpieť výkon kontroly/auditu/overovania súvisiaceho s dodávateľskými službami kedykoľvek počas platnosti a účinnosti Zmluvy o poskytnutí NFP, v rámci ktorej bude poskytovaná služba/dodané dielo financovaná/financované, a to oprávnenými osobami v zmysle Všeobecných zmluvných podmienok k zmluve o poskytnutí NFP a poskytnúť im potrebnú súčinnosť.

**Článok VI**

**ZÁVEREČNÉ USTANOVENIA**

1. V ostatných touto zmluvou neupravených vzťahoch sa budú zmluvné strany riadiť príslušnými ustanoveniami Obchodného zákonníka.
2. Akékoľvek zmeny, alebo doplnenia tejto zmluvy podliehajú písomnému súhlasu zmluvných strán a môžu sa uskutočniť len formou písomného dodatku k tejto zmluve, ktorý bude podpísaný zástupcami oboch zmluvných strán.
3. Táto zmluva je vyhotovená v štyroch rovnopisoch, dva pre mandatára a dva pre mandanta.
4. Zmluvné strany vyhlasujú, že zmluvu uzavreli slobodne a vážne, zmluva nebola podpísaná v tiesni alebo za nápadne nevýhodných podmienok. Zmluvné strany si túto zmluvu prečítali, jej obsahu porozumeli a na znak súhlasu s jej obsahom ju vlastnoručne podpísali.
5. Táto zmluva nadobúda platnosť dňom podpisu obidvoma zmluvný i stranami a účinnosť dňom nasledujúcim po jej zverejnenia na webovom sídle mandanta.

V ....................... dňa................... V ........................ dňa ..........................

Za mandanta: Za mandatára:

PRÍLOHA 1

Úlohou mandatára je realizácia nižšie uvedených aktivít pre realizácii verejných obstarávaní

Tabuľka 1 – Cenová kalkulácia

|  |  |  |  |  |
| --- | --- | --- | --- | --- |
| Verejné obstarávanie-typ zákazky | Počet zákaziek  | Suma za ks bez DPH  | Celkom bez DPH  | Cena celkom sDPH  |
| Podlimitná zákazka (stavebné práce) | 1 |  |  |  |
| Zákazka s nízkou hodnotou(služba) | 1 |  |  |  |
| Spolu: | 2 | - |  |  |